projecte-aina/catalan_government_crawling huggingface dataset:
Els articles 22 i següents de la Llei 15/1997, de 24 de desembre, de taxes i preus públics de la Generalitat de Catalunya, estableixen el procediment per a la creació dels preus públics.
Mitjançant l'Ordre de 10 de febrer de 2005 es van aprovar els preus públics de l'Escola d'Administració de Catalunya.
Atesa la conveniència d'actualitzar aquests preus, suprimir-ne algun i crear-ne de nous;
D'acord amb el previst a l'article 23 de l'esmentada Llei i previ informe favorable del Departament d'Economia i Finances,
1.1 Aprovar els preus públics per a les activitats formatives de l'Escola d'Administració Pública de Catalunya que es detallen a continuació:
1.2 Els preus públics a què fa referència l'apartat anterior són exigibles anticipadament a la celebració del curs de què es tracti, dins el termini i en les condicions en què s'estableixi a la convocatòria.
Sols es podrà retornar l'import satisfet si se sol·licita per escrit com a màxim tres dies abans de l'inici del curs.
1.3 En la convocatòria corresponent, es preveurà la possibilitat de pagar fraccionadament les matrícules dels mestratges i els postgraus.
En qualsevol cas, el primer pagament no podrà ser inferior al 50% del cost de la matrícula.
1.4 En el cas de personal de l'Administració de la Generalitat de Catalunya estan exemptes de pagament les activitats formatives del Pla de Formació de la Generalitat quan aquestes estiguin relacionades amb el lloc de treball i amb les funcions que desenvolupa l'alumne.
1.5 En el cas de personal de les administracions locals, estan exemptes de pagament les activitats formatives incloses a la línia estratègica de l'Escola, la formació en TIC i la formació de llengua anglesa per Internet.
2.1 Aprovar els preus públics que es detallen a continuació per al lloguer d'espais de l'Escola d'Administració Pública de Catalunya:
2.2 L'abonament dels preus públics a què fa referència l'apartat anterior es farà efectiu amb una antelació mínima de 48 hores a la utilització de l'espai llogat.
2.3 Està exempt de pagament el lloguer d'espais quan les activitats que s'hi desenvolupin o les entitats que els utilitzin tinguin relació amb les administracions públiques catalanes.
Es deroga l'Ordre de 10 de febrer de 2005, per la qual s'aproven els preus públics dels cursos de l'Escola d'Administració Pública.
Els preus públics que s'estableixen en aquesta Ordre són d'aplicació a les activitats i al lloguer d'espais que es realitzen a partir de l'1 de gener de 2006.
El Servei Català de Trànsit i la Direcció General de Trànsit organitzen, conjuntament, la IV Conferència de Projectes Euroregionals d'Implementació de Sistemes Intel·ligents de Transport en la Xarxa Transeuropea de Carreteres, per tal de posar en comú els resultats i les conclusions dels treballs realitzats, així com establir uns objectius de continuïtat en relació amb el desenvolupament de sistemes intel·ligents de transport (ITS) a la Xarxa Transeuropea de Carreteres (TERN), en el marc del projecte SERTI (South European Road Telematics Implementation), el qual està cofinançat per la Comissió Europea juntament amb sis projectes més.
Vista la necessitat d'aprovar el preu públic d'inscripció a aquesta Conferència, i de conformitat amb els articles 22 i següents de la Llei 15/1997, de 24 de desembre, de taxes i preus públics de la Generalitat de Catalunya;
A proposta del Servei Català de Trànsit, vistos els informes favorables de la Intervenció delegada i de l'Assessoria Jurídica del Departament d'Economia i Finances, i d'acord amb el que estableix l'article 23 de la Llei 15/1997 esmentada,
S'aprova el preu públic del dret d'inscripció a la IV Conferència de Projectes Euroregionals d'Implementació de Sistemes Intel·ligents de Transport en la Xarxa Transeuropea de Carreteres, que tindrà lloc a la ciutat de Barcelona, els dies 26, 27 i 28 de juny de 2006, que es fixa en 300 euros per participant.
Atesa la necessitat de fixar els preus públics per als drets d'inscripció a l'Escola d'Estiu del Voluntariat de 2006, que tindrà lloc a la localitat de Lleida els dies 29 i 30 de juny i 1 i 2 de juliol, com a punt de trobada del món associatiu;
Atès el que preveuen els articles 22 i següents de la Llei 15/1997, de 24 de desembre, de taxes i preus públics de la Generalitat de Catalunya, i amb l'informe previ favorable del Departament d'Economia i Finances i de la Intervenció Delegada del Departament de Benestar i Família;
S'aproven els preus públics dels drets d'inscripció a l'Escola d'Estiu del Voluntariat de 2006, que es fixen en les quantitats següents:
Matrícula, àpats i allotjament als Apartaments Camperan: 65 euros.
Matrícula, àpats i allotjament a l'Hotel Sansi: 95 euros.
En aquells casos en què les persones inscrites decideixin no assistir a l'onzena edició de l'Escola d'Estiu del Voluntariat, hauran de comunicar-ho abans del 23 de juny per tenir dret a la devolució de l'import dels drets d'inscripció.
Tota notificació de baixa posterior al dia 23 de juny comportarà la pèrdua de la totalitat del pagament efectuat.
L'article 41.5 de la Llei orgànica 2/2006, de 3 de maig, d'educació, estableix que les administracions educatives podran programar i ofertar cursos destinats a la preparació de les proves per a l'accés a la formació professional de grau superior per part de qui estigui en possessió del títol de tècnic.
D'altra banda, el Reial decret 362/2004, de 5 de març, pel qual s'estableix l'ordenació general de la formació professional específica, preveu al seu article 19.2b) l'exempció de la part específica de les proves d'accés als cicles formatius de grau superior de formació professional per a qui posseeixi el títol de tècnic relacionat amb el cicle formatiu de grau superior al qual es vol accedir.
Aquestes persones, per tant, només hauran de superar la part comuna de la prova d'accés als cicles formatius de grau superior.
Per tant, és convenient oferir al col·lectiu que posseeix el títol de tècnic, la possibilitat de preparar-se per superar la part comuna de la prova d'accés als cicles formatius de formació professional de grau superior.
Per això exposat, d'acord amb el que estableixen els articles 22 i següents de la Llei 15/1997, de 24 de desembre, de taxes i preus públics de la Generalitat de Catalunya, i a proposta de la Direcció General de Formació Professional i Educació Permanent,
1.1 Es crea el preu públic per la prestació del servei del curs de preparació de la part comuna de la prova d'accés als cicles formatius de formació professional de grau superior.
1.2 Es fixa en 200,00 euros el preu públic d'utilització del servei públic del curs de preparació esmentat per al curs 2006-2007.
No obstant això, es podrà fraccionar el pagament en dos terminis d'una meitat cadascun.
El primer termini es farà efectiu abans de la matriculació al curs, i el segon termini es farà efectiu abans del 31 de gener del corresponent curs acadèmic.
A l'alumnat de famílies nombroses se li aplicaran les exempcions i bonificacions establertes en la legislació vigent relativa a la protecció d'aquestes famílies.
D'acord amb el que disposa l'article 2.b) de la Llei 4/1988, de 28 de març, reguladora de l'autonomia de gestió econòmica dels centres docents públics no universitaris de la Generalitat de Catalunya, els ingressos obtinguts d'acord amb l'article 1 d'aquesta Ordre s'ingressaran en el compte corrent del centre educatiu, i seran gestionats pel centre pels procediments que preveu la Llei esmentada i la normativa que la desplega.
El Servei Català de Trànsit organitza el IV Congrés Internacional sobre Polítiques Europees de Trànsit: Formació per a la Mobilitat Segura, adreçat a analitzar les intervencions que es fan en el sistema escolar amb la finalitat d'aportar possibles millores, així com analitzar les intervencions que es realitzen en l'entorn laboral, les desenvolupades des del lleure, l'educació i la reeducació dels conductors dins del marc de l'objectiu comú fixat en el marc de la Unió Europea per a l'any 2010 en relació amb la reducció del nombre de víctimes per accidents de trànsit.
Vista la necessitat d'aprovar el preu públic d'inscripció a aquest Congrés, i de conformitat amb els articles 22 i següents de la Llei 15/1997, de 24 de desembre, de taxes i preus públics de la Generalitat de Catalunya;
A proposta del Servei Català de Trànsit, vistos els informes favorables de la Intervenció delegada i de l'Assessoria Jurídica del Departament d'Economia i Finances, i d'acord amb el que estableix l'article 23 de la Llei 15/1997 esmentada,
S'aprova el preu públic del dret d'inscripció al IV Congrés Internacional sobre Polítiques Europees de Trànsit: Formació per a la Mobilitat Segura, que tindrà lloc els dies 9 i 10 de novembre de 2006 a la ciutat de Barcelona, que es fixa en 250 euros per participant.
Mitjançant l'Ordre de 4 de novembre de 1999, es van crear els preus públics per la utilització del servei d'allotjament i manutenció pels escolars que assisteixen als camps d'aprenentatge del Departament d'Educació.
Atès que cal establir per al curs 2007-2008 els nous imports dels preus públics pels serveis prestats al Complex Educatiu de Tarragona, d'acord amb l'article 23 de la Llei 15/1997, de 24 de desembre, de taxes i preus públics de la Generalitat de Catalunya, i a proposta de la Direcció General d'Innovació,
Modificar els preus públics per la utilització dels serveis d'allotjament i manutenció al Complex Educatiu de Tarragona, durant el curs escolar 2007-2008, que queden fixats en els següents imports:
21,20 euros per persona i dia pel servei d'allotjament i manutenció (pensió completa).
6,35 euros per àpat pel servei de manutenció (dinar o sopar).
A l'alumnat que es matriculi en aquests ensenyaments se li aplicarà les següents exempcions i bonificacions:
L'exempció del preu públic per a les persones membres de família nombrosa classificada en la categoria especial, i una bonificació del 50% per a les persones membres de família nombrosa classificada en la categoria general.
D'acord amb el que disposa l'article 2.b) de la Llei 4/1988, de 28 de març, reguladora de l'autonomia de gestió econòmica dels centres docents públics no universitaris de la Generalitat de Catalunya, els ingressos obtinguts d'acord amb l'article 1 d'aquesta Ordre s'ingressaran al compte corrent del centre educatiu i seran gestionats pel centre pels procediments que preveu la Llei 4/1988 esmentada, i la normativa que la desplega.
Atès que als serveis d'ensenyaments de música i de dansa que preveu l'article 48.3 de la Llei orgànica 2/2006, de 3 de maig, d'educació, els és d'aplicació l'article 22 de la Llei 15/1997, de 24 de desembre, de taxes i preus públics de la Generalitat de Catalunya, i d'acord amb l'article 23 de la Llei esmentada sobre la creació, la modificació i la derogació dels preus públics;
A proposta de la Direcció General de Recursos del Sistema Educatiu,
1.1 Modificar el preu públic pel servei d'ensenyament de música als col·legis d'educació primària i artística previstos a la disposició addicional 6 del Decret 198/1996, de 12 de juny, pel qual s'aprova el Reglament orgànic dels centres docents públics que imparteixen educació infantil i primària.
1.2 Fixar en 582,00 euros, el preu públic d'utilització del servei públic d'ensenyament de música als alumnes escolaritzats en aquests centres, per al curs 2007-2008.
2.1 Modificar el preu públic pel servei d'ensenyament de dansa als col·legis d'educació primària i artística previstos a la disposició addicional 6 del Decret 198/1996, de 12 de juny, pel qual s'aprova el Reglament orgànic dels centres docents públics que imparteixen educació infantil i primària.
2.2 Fixar en 390,00 euros, el preu públic d'utilització del servei públic d'ensenyament de dansa als alumnes escolaritzats en aquests centres per al curs 2007-2008.
No obstant això, es pot fraccionar el pagament dels preus públics en tres terminis d'una tercera part cadascun.
El primer termini es farà efectiu abans de la matriculació de l'alumne, el segon termini es farà efectiu abans del 31 de desembre, i el tercer termini es farà efectiu abans del 31 de març del corresponent curs acadèmic.
L'exempció del preu públic per a les persones amb un grau mínim de minusvalidesa del 33%, sempre que es matriculin per primera vegada al curs.
L'excempció del preu públic per a les víctimes d'actes terroristes, així com per als seus cònjuges i els seus fills.
D'acord amb el que disposa l'article 2.b) de la Llei 4/1988, de 28 de març, reguladora de l'autonomia de gestió econòmica dels centres docents públics no universitaris de la Generalitat de Catalunya, els ingressos obtinguts d'acord amb aquesta Ordre s'ingressaran al compte corrent del centre docent i seran gestionats pel centre pels procediments previstos a la Llei 4/1988, esmentada, i la normativa que la desplega.
L'Ordre de 26 de juliol de 1999 va fixar els preus públics per drets d'inscripció en els cursos de les aules de Música i de Dansa Tradicional.
Atesa la necessitat de modificar els preus públics dels cursos de l'Aula de Música Tradicional i Popular, així com derogar els preus dels cursos de l'Aula de Dansa Tradicional, perquè no s'organitzen;
A proposta del director del Centre de Promoció de la Cultura Popular i Tradicional Catalana, vist l'informe favorable de la Intervenció Delegada, i d'acord amb el que estableix l'article 23 de la Llei 15/1997, de 24 de desembre, de taxes i preus públics de la Generalitat de Catalunya,
S'aproven els preus públics dels drets d'inscripció en els cursos de l'Aula de Música Tradicional i Popular, que es fixen en els imports següents:
Preu per assignatura amb durada d'un curs complet: 170,00 euros.
Es deroga l'Ordre de 26 de juliol de 1999, per la qual es fixen els preus públics per drets d'inscripció en els cursos de les aules de Música i de Dansa Tradicional.
Barcelona, 20 de juliol de 2007
Als efectes del gaudiment de les bonificacions i les exempcions de les taxes i preus públics establertes per aquesta llei, les famílies monoparentals de Catalunya s'equiparen a les famílies nombroses de categoria general, llevat que tinguin dret a una bonificació superior pel fet d'ésser famílies nombroses de categoria especial.
Les exempcions i bonificacions establertes per aquesta llei a favor de les famílies monoparentals seran efectives a partir del moment que restin acreditades documentalment d'acord amb el procediment i els requisits que s'estableixin per reglament.
Quan en virtut de la normativa aplicable es transfereixin o deleguin a una altra administració pública o ens públic serveis del Departament de Sanitat i Seguretat Social gravats amb alguna de les taxes contingudes en el títol VII d'aquesta Llei, aquests tributs s'han de considerar ingressos propis de la mateixa administració pública o ens públic.
Juntament amb el rendiment, la cessió de la taxa comprèn la gestió corresponent, les actuacions per a cobrar-ne l'import, tant per via voluntària com per via executiva; la revisió dels actes de naturalesa tributària, i la instrucció i la resolució del recurs de reposició previ a la reclamació econòmica administrativa davant la Junta Superior de Finances.
Són taxes del Consell General d'Aran les que la Generalitat pugui transferir-li com a conseqüència del traspàs de competències d'acord amb la normativa sobre el règim especial de la Vall d'Aran, d'una manera especial la Llei 16/1990, de 13 de juliol i les seves modificacions legals.
Aquestes taxes es regeixen transitòriament, fins que no en sigui dictada la normativa pròpia, per les normes que ja les regulaven abans de la transferència.
Qualsevol llei que, d'ara endavant, modifiqui o creï taxes compreses dins l'àmbit d'aquesta Llei ha de contenir una nova redacció dels preceptes afectats, i incloure-hi, si cal, articles amb la numeració que correspongui.
Dins el termini de dos mesos a comptar de la data d'entrada en vigor de la llei que modifiqui o creï taxes o n'actualitzi els imports, els departaments de la Generalitat de Catalunya que gestionin les taxes afectades han de publicar en el Diari Oficial de la Generalitat de Catalunya, mitjançant una ordre del conseller o consellera competent en la matèria, i amb efectes merament informatius, una relació de les taxes vigents que gestionen, en què identifiquin els serveis i les activitats que meriten cadascuna d'elles i la quota corresponent.
La relació de taxes a què fa referència l'apartat 2 ha d'ésser exposada, així mateix, en totes les dependències i les oficines del departament corresponent i ha d'estar a disposició dels contribuents que la sol·licitin.
Qualsevol llei que, d'ara endavant, modifiqui o creï taxes compreses dins l'àmbit d'aquesta Llei ha de contenir una nova redacció dels preceptes afectats, i incloure-hi, si cal, articles amb numeració bis.
S'estableix una bonificació en la taxa per la prestació de serveis per l'Agència per a la Qualitat del Sistema Universitari de Catalunya regulada per aquest capítol.
Aquesta bonificació és del 30% per a les persones membres de famílies monoparentals i de famílies nombroses de categoria general i del 50% per a les persones membres de famílies nombroses de categoria especial.
Constitueix el fet imposable la prestació dels serveis administratius relatius al procediment de validació dels informes verificats de les emissions de gasos amb efecte hivernacle de les activitats incloses en l'àmbit d'aplicació del Reial decret llei 5/2004, del 27 d'agost, pel qual es regula el règim del comerç de drets d'emissió de gasos d'efecte hivernacle.
La quota de la taxa per l'atorgament de l'autorització d'emissió de gasos amb efecte hivernacle per a una instal·lació és de 270,87 euros.
En el cas d'autoritzacions d'emissió de gasos amb efecte hivernacle per a diverses instal·lacions la quota s'incrementa en 90,05 euros per cada instal·lació de més autoritzada.
Constitueix el fet imposable la prestació dels serveis administratius relatius al procediment de resolució de l'autorització d'emissió de gasos amb efecte hivernacle de les instal·lacions incloses en l'àmbit d'aplicació del Reial decret llei 5/2004, del 27 d'agost, pel qual es regula el règim del comerç de drets d'emissió de gasos d'efecte hivernacle.
La taxa té caràcter finalista, per la qual cosa, de conformitat amb l'article 3, els ingressos que en deriven s'afecten a la Direcció General de Polítiques Ambientals i Sostenibilitat per a les actuacions següents:
La taxa té caràcter finalista, per la qual cosa, de conformitat amb l'article 3, els ingressos que en deriven s'afecten a la Direcció General del Medi Natural per a les actuacions següents:
b) Actuacions de protecció i correcció mediambiental de projectes i activitats duts a terme abans de l'entrada en vigor de la normativa d'impacte ambiental, o bé d'activitats o de projectes i activitats als quals, en el moment d'iniciar-se aquelles o de realitzar-se aquests, no era exigible de sotmetre's al procediment d'avaluació d'impacte ambiental, però als quals la normativa posterior exigeix la dita avaluació.
Aquesta taxa té caràcter finalista, per la qual cosa, de conformitat amb el que estableix l'article 3, els ingressos derivats de la taxa resten afectats a la Direcció General de Boscos i Biodiversitat per a la realització de les actuacions següents:
a) Estudis amb la finalitat de poder determinar i caracteritzar llindars dels diferents tipus de projectes als efectes del que estableix l'article 1.2 in fine del Reial decret legislatiu 1302/1986, del 28 de juny, d'avaluació d'impacte ambiental, modificat per la Llei 6/2001.
b) Actuacions de protecció i correcció mediambiental d'activitats realitzades amb anterioritat a l'entrada en vigor de la normativa d'impacte ambiental.
Constitueix el fet imposable de la taxa l'emissió de les declaracions d'impacte ambiental i les resolucions que determinen la no-necessitat de sotmetre un projecte al procediment d'avaluació d'impacte ambiental d'un projecte de l'annex II del Reial decret legislatiu 1302/1986, del 28 de juny, d'avaluació d'impacte ambiental, modificat per la Llei 6/2001, del 8 de maig, i la Llei 9/2006, del 28 d'abril.
Tampoc no estan subjectes a aquesta taxa els projectes públics promoguts per les administracions publiques de Catalunya, ni els projectes privats de turisme rural i activitats agrícoles, forestals i ramaderes situats en espais inclosos en la xarxa Natura 2000 o en el Pla d'espais d'interès natural.
Constitueix el fet imposable de la taxa l'emissió de les declaracions d'impacte ambiental i les resolucions que determinen la no-necessitat de sotmetre al procediment d'avaluació d'impacte ambiental un projecte de l'annex II del Reial decret legislatiu 1302/1986, de 28 de juny, d'avaluació d'impacte ambiental, modificat per la Llei 6/2001, de 8 de maig.
No estan subjectes a aquesta taxa les actuacions a què fa referència l'apartat 1 relatives a les activitats sotmeses al règim d'autorització ambiental, recollides per l'annex I de la Llei 3/1998.
Tampoc no estan subjectes a aquesta taxa els projectes públics promoguts per la Generalitat.
Constitueix el fet imposable de la taxa l'emissió de les declaracions d'impacte ambiental i les resolucions que determinen la no-necessitat de sotmetre un projecte al procediment d'avaluació d'impacte ambiental d'un projecte de l'annex II del Reial decret legislatiu 1302/1986, del 28 de juny, d'avaluació d'impacte ambiental, modificat per la Llei 6/2001, del 8 de maig.
Els caçadors locals tenen una bonificació del 80% de la quota fixa o d'entrada, excepte de la quota de caça menor i porc senglar.
Són caçadors locals, als efectes de l'aplicació d'aquesta taxa, els que tenen el veïnatge administratiu en algun dels termes municipals als quals pertany la reserva corresponent i els propietaris d'un mínim de cinc hectàrees de terreny rústic dins la dita reserva.
En el supòsit especificat per l'article 393, el tipus de gravamen de la taxa és el 3,4% de l'import del pressupost d'execució material del projecte.
L'import de la taxa que correspon al fet imposable definit per la lletra b de l'Article 389 s'obté multiplicant l'arrel cúbica del quadrat de la base pel coeficient que s'assenyala a continuació, és a dir, per l'aplicació de la fórmula:
on p = pressupost del projecte i c = coeficient, amb els valors següents:
a) En el cas de redacció de projectes d'obres, serveis i instal·lacions, s'aplica el coeficient c=2,7.
b) En el cas de confrontació i informe, s'aplica el coeficient c=0,8.
c) En el cas de taxacions d'obres, serveis i instal·lacions, i en el de taxacions de terrenys o edificis, s'aplica el coeficient c=0,5.
d) En el cas de projectes d'obres, serveis i instal·lacions, s'aplica el coeficient c=0,3.